b"\n_START_ARTICLE_\nGeorg Riedel (komponist)\n_START_SECTION_\nLiv og virke\n_START_PARAGRAPH_\nLite er kjent om Riedels liv. Han ble immatrikulert ved Albertina-universitetet i K\xc3\xb6nigsberg i 1694 og fikk musikkundervisning av kantor Georg Radd\xc3\xa4us. P\xc3\xa5 en dedikasjon til Riedel fra 1698 titulerte Radd\xc3\xa4us ham som teologi- og filosofistudent. I egenskap av studentleder skrev Riedel i 1701 et stykke musikk til kroningsfesten for Fredrik I av Preussen. _NEWLINE_24. mai 1709 ble Riedel kantor i Altst\xc3\xa4dtische Kirche i K\xc3\xb6nigsberg._NEWLINE_Riedel skrev monumentale tonesettinger av hele Matteusevangeliet (1158 sider), Salmenes bok (734 sider) og Johannes' \xc3\xa5penbaring (710 sider). Manuskriptene ble oppbevart i biblioteket i K\xc3\xb6nigsberg inntil de trolig gikk tapt under andre verdenskrig."